ཛཾ་བྷ་ལའི་ཆུ་སྦྱིན་བསྡུས་པ་བཞུགས་སོ༔རིན་ཆེན་སྣོད་དུ་ཛཾ་ལྷའི་སྐུ་རྟེན་བཞག༔ཆུ་གཙང་དུག་བཏོན་ཡེ་ཤེས་བདུད་རྩིར་བསམ༔བདག་ཉིད་གསང་བའི་བདག་པོའི་ང་རྒྱལ་བཟུང༔ བྷྲཱུཾ༔ རིན་ཆེན་སྣོད་ཡངས་གཞལ་ཡས་ཕུན་ཚོགས་དབུས༔ ཧཱུྃ༔ ལས་གནོད་སྦྱིན་ཛཾ་ལྷ་ནག་པོར་གསལ༔ དེ་འཁོར་སྐུ་གསུང་ཡོན་ཏན་ཕྲིན་ལས་ལྷ༔ ཕྱོགས་བཞིར་ཛཾ་ལྷ་སྡེ་བཞི་ནོར་རྒྱུན་མ༔ གནོད་སྦྱིན་བྱེ་བ་མང་པོའི་འཁོར་དང་བཅས༔ རྒྱ་མཚོ་ཆེ་ལ་གཟའ་སྐར་བཀྲ་བཞིན་གསལ༔ ཆུ་སྦྱིན་ངོ་བོ་ཟག་མེད་བདུད་རྩི་ལ༔ རྣམ་པ་འདོད་པའི་ཡོན་ཏན་ལྔ་དང་ལྡན༔ གནོད་སྦྱིན་ནོར་ལྷའི་ཚོགས་ལ་ལེགས་འབུལ་བས༔ སྐུ་གསུང་ཐུགས་ཀྱི་དགྱེས་པ་རབ་ཏུ་བསྐང༔ བདག་གི་ཚོགས་རྫོགས་དམ་ཚིག་ཉགས་ཆག་དག༔སེར་སྣ་ལ་སོགས་དབུལ་ཕོངས་རྒྱུ་བསགས་བཤགས༔ བསོད་ནམས་ཡེ་ཤེས་འཛད་མེད་ནམ་མཁའི་གཏེར༔ དངོས་གྲུབ་རྣམ་གཉིས་འབད་མེད་མྱུར་ཏུ་སྩོལ༔ རང་སྔགས་དང་སམྦྷ་རས་ཅི་འགྲུབ་འབུལ༔ མཐར་མཆོད་བསྟོད་བསྔོ་སྨོན་བྱ་ཞིང་ཡེ་ཤེས་གཤེགས༔ དམ་ཚིག་རང་ལ་བསྟིམ་ཞིང་མཉམ་པར་བཞག༔ ས་མ་ཡ༔ རྒྱ་རྒྱ་རྒྱ༔ སྐྱབས་རྗེ་སྤྲུལ་པའི་སྐུ་མཆོག་རིན་ཆེན་པོ་ཆེ་རིག་འཛིན་བསྟན་འཕེལ་མཆོག་གི་བཀའ་གནང་ལྟར་དུ་འདུ་ཤེས་གསུམ་པ་ཕྲིན་ལས་གླིང་པས་གཏན་ལ་ཕབ་པའི་ཡི་གེའི་རིས་བྱེད་ཆོས་ཉིད་བཟང་པོས་སོ།།